潘頓戰略成功:永遠美麗操控步速
2024年04月28日 16:33
東網電視
更多新聞短片
馬王「金鎗六十」今日復出競逐冠軍一哩賽,自然被捧成一面倒全熱門,但呢匹1.5倍熱門似乎未能及時回勇,僅以第4名過終點。今仗頭馬為潘頓「永遠美麗」,11檔起步採取放頭戰略,結果一放到底,此駒首次勝出一級賽之餘。
賽後,潘頓話今仗戰略係睇吓有冇機會放頭,放到之餘,亦可控制步速,去到最後階段都覺得有機會贏到「金鎗六十」,結果做到了。潘頓好為「美麗」系馬主而高興,因為一直花唔少金錢引入良駒,今次再贏一級賽,實在好開心。
馬主郭浩泉表示今場賽前潘頓同佢講,如果冇對手放嘅話,「永遠美麗」就放頭,之前「永遠美麗」入直路後會內閃,今場自己放頭,入直路後貼住條欄有好大幫助。
今場跑第2名為布文「紅運帝王」,麥道朗「遨遊氣泡」跑第3。
第7場賽果:3-10-2-1
二重彩賽果:3-10(最後賠率244)